Nr. L 47/28 De Europæiske Fællesskabers Tidende 19. 2. 83 KOMMISSIONENS BESLUTNING af 9. februar 1983 om. oprettelse af en stødpudezone i præfekturet Evros (Grækenland) og om Fællesskabets finansielle bidrag til foranstaltninger til bekæmpelse af mund- og klovesyge i dette område (Den græske tekst er den eneste autentiske) (83/73/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, ! under henvisning til Rådets beslutning 77/97/EØF af 21. december 1976 om Fællesskabets finansiering af visse veterinære aktioner af hastende karakter (!), senest ændret ved beslutning 81/477/EØF (?), særlig artikel 2, og ud fra følgende betragtninger : Epizootier af mund- og klovesyge fremkaldt af virus, der ikke tidligere har optrådt i Fællesskabet, har i de seneste år ramt visse områder af det sydøstlige Europa ; den risiko, som disse virus udgør for Fællesskabets og særlig Grækenlands bestand, eksisterer stadig : Grækenland har vedtaget foranstaltninger, som skal hidre, at eksotisk mund- og klovesyge spredes til græsk område, ved bl. a. at have oprettet en vaccinationsstød- pudezone langs grænsen til Tyrkiet ; formålet med oprettelsen af denne zone er at beskytte Grækenlands bestand og de øvrige medlemsstaters bestande mod sygdommen, og oprettelsen bør derfor godkendes ; betingelserne for, at Fællesskabet kan yde et finansielt bidrag, er opfyldt; for at gøre foranstaltningen så effektiv som muligt bør der ydes maksimumsbidrag som fastsat i beslutning 77/97/EØF ; de i denne beslutning fastsatte foranstaltninger er i overensstemmelse med udtalelse fra Den stående Vete- rinærkomité — () EFT nr. L 26 af 31. 1. 1977, s. 78. () EFT nr. L 186 af 8. 7. 1981, s. 22. VEDTAGET FØLGENDE BESLUTNING : Artikel 1 Grækenlands oprettelse af en vaccinationsstødpude- zone langs grænsen til Tyrkiet i præfekturet Evros med henblik på at opnå beskyttelse mod eksotisk mund- og klovesyge godkendes. Artikel 2 Fællesskabet dækker : — 100 % af Grækenlands udgifter i 1983 og 1984 til indkøb af mund- og klovesygevaccine, som skal anvendes i den i artikel 1 omhandlede stødpude- zone — 50 % af Grækenlands udgifter i 1983 og 1984 til vaccination mod mund- og klovesyge i den i artikel 1 omhandlede stødpudezone. Dette bidrag kan anvises, efter at der er fremlagt gyldigt bevis for betalingen og en detaljeret rapport vedrørende gennemførelsen af vaccinationen. Artikel 3 Denne beslutning er rettet til Den hellenske Republik. Udfærdiget i Bruxelles, den 9. februar 1983. På Kommissionens vegne Poul DALSAGER Medlem af Kommissionen